

 **Årsmøte 2025 Neiden & Omegn JFF**

****



**Saksliste til årsmøte**  **18.02.2025**

 **1. ÅPNING**

 **2. KONSTITUERING**

 **GODKJENNING AV INNKALLING**

 **GODKJENNING AV DAGSORDEN**

 **VALG AV MØTELEDER, SEKRETÆR**

 **VALG AV TO TIL Å UNDERSKRIVE PROTOKOLLEN**

 **3. LEDERENS BETRAKTNINGER**

 **4. BERETNINGER**

**STYRET**

**FISKEUTVALGET**

 **KVINNEKONTAKT RIFLEUTVALGET**

 **LEIRDUEUTVALGET**

 **BARNE OG UNGDOMSUTVALGET**

 **JAKTUTVALGET**

 **5. REGNSKAP**

 **6. MEDLEMSKONTINGENT**

 **7. INNKOMNE SAKER**

 **Sak fra Geir Thrane, Avvikling av styrehonorar.**

 **8. VALG**

* Leders tanker etter 2024*

Vår Natur

Vår fantastiske Finnmarksnatur ser ut for å stå foran noen alvorlige utfordringer, de klimatiske forhold er i store endringer, noen vil si naturlige svingninger.

 Men det er ikke naturlig å ha lange mildværsperioder midtvinters januar februar.

Ja dette har skjedd før i "gamle dager " men nå er det litt for ofte til å være tilfeldige svingninger, jeg er bekymret.

Bestander av vilt tar også tilsynelatende preg av dette, fugler, dyr, innsekter og fisk endrer sine habitat og svinger mye i antall. Jeg legger merke til at bl,a humler er det betydelig mindre av, også andre innsekter som f.eks mygg, men joda vi har mygg nokk til alle ennå.

Rypebestanden svinger mye, også der ser jeg endringer, vi vil kanskje aldri oppnå de kjempegode rypehøster slik vi hadde tidligere. Jeg synes toppårene har mye mindre topp nå enn tidligere, og bunnivåene er dypere.

Vi har hvert annet år enorm innvandring av stillehavslaks (pukkellaks), denne er i utgangspunktet satt ut i vårt store naboland, men denne arten har også nytt meget godt av klimatiske endringer i vår natur.

Ennå har vi gode og friske bestander av storvilt, elg.

Men også der lurer sorte skyer i horisonten, vi kjenner til oppdagelse av skrantesyke (CWD)

 i Nordfjell 2016, den angriper primært hjortevilt og er 100% dødelig for de som blir smittet.

Der vet man ennå ikke om man har klart å stoppe sykdommen på tross av at hele flokken med villrein blei tatt ut av SNO påfølgende vinter.

Smitten kan ligge aktiv og smittefarlig i mange år i jordsmonnet, blir der tatt opp i planter som hjortevilt deretter spiser.

Jeg ser med gru for meg om denne sykdommen skulle få fotfeste i Finnmark og de enorme reinflokkene som befinner seg her. Den ville da lett spre seg videre til Elg med de konsekvensene dette kan medføre.

 Hvem skal eie Finnmark

Den såkalte Karasjoksaken fikk sin endelige dom i høyesterett mai 2024, der vant Fefo frem med sin påstand, dommen blei delt med 6-5 i favør Fefo.

Vi kan trygt slå fast at rettighetsdebatten i Finnmark vil fortsette også i de neste årene, jeg trur ikke denne debatten roer seg før hele indre Finnmark med Tana og Porsanger er avgjort.

Det er ennå ikke ferdig i Karasjok da det er kommet inn flere krav fra grupper, enkeltpersoner om rettigheter på mindre områder i Karasjok kommune.

Samfunn

Som medlem i en forening, i dette tilfellet jeger og fiskerforening så er det spesielt viktig hvordan vi fremstår sett utenfra, vi må huske på at vi er ambassadører for jegere og fiskere i hele Norge og bør opptre deretter. Vi blir vurdert etter hva vi sier og hva vi gjør og vi har ett ansvar for at fremtidige generasjoner skal kunne oppleve gleden med jakt, fiske og friluftsliv på lik linje som oss.

Spesielt vi som har levd en stund har et ansvar overfor våre unge, som gjerne lærer av oss, Alle vi må sørge for å opprettholde den gode tiltroen landets befolkning har til oss som jegere og fiskere.

 Takk til

Neiden & Omegn JFF har mange samarbeidspartnere og støttespillere, jeg vil her rette en stor takk til disse.

Kåre Hallonen AS v/ Jan Petter Hallonen er alltid positiv når vi forespør om tjenester, store som små. Denne vinteren har KHAS tatt på seg brøyting til banen/klubbhuset vederlagsfritt, det setter vi meget stor pris på. KHAS har også bidratt stort på div arbeid på skytebanen.

Neiden Fjellstue har vært en stor bidragsyter i forbindelse med premiering til div stevner, mange har vært innom fjellstua og spist den sagnomsuste lappebiffen der, etter å ha vunnet middag på skytestevne. Eller hatt opphold på en av de fantastiske fjellhyttene.

Neiden elven Fiskefellesskap har siden oppstart av Neiden Classic vært en viktig bidragsyter med premier, mang en laksefisker har nytt godt av sesong/døgnkort i en av Finnmarks beste lakseelver.

Fefo bidrar med jaktkort til våre stevner.

Må også nevne Jan A Jerijærvi (Jerven) som i flere tiår har tegnet vår forside til årsmelding.

Alle disse bidrar til at vi kan ha en slik aktivitet som vi har i dag.

Og til sist, men ikke minst til alle dere som står på med dugnad for at vi skal ha en aktivitet i foreningen.

Det være seg på riflebanen, haglebanen, uttynningsfiske, tilstelninger, forefallende vedlikehold og kurs.

Jeg vil spesielt trekke fram noen personer som gjør kanskje mer enn andre, de som drifter våre anlegg er med på å fikse ordne, det er aldri nei. De står på for foreningen og bidrar vederlagsfritt med 10 talls kanskje 100 talls timer gjennom sesongen. Disse personene fortjener en ekstra honnør, og jeg nevner følgende: Kim Sundfær, Robert Flatli, Fredrik Kalliainen, Trond A Johnsen og Siri Bongo

TUSEN TAKK ALLE SAMMEN!

Til slutt vil jeg få takke alle medlemmer for det året som har gått.

Gode jakt og fiskehilsener

Geir Thrane

Leder Neiden & Omegn JFF

 **Styrets beretning for 2024**

**Styrets sammensetning i perioden**

Leder: Geir Thrane

Nestleder: Frode Johansen

Kasserer: Kim Sundfær

Sekretær: Håvard Ø Eikrem

Styremedlem Torgeir Nilsen

Leder rifleutvalget Fredrik Kalliainen

Leder leirdueutvalget Robert Flatli

Leder jaktutvalg Bjørge Sundfær

Leder fiskeutvalg Trond Arild Johnsen

Kvinnekontakt Siri Bongo

Leder barne/ungdomsutvalg Ingen. Leder trakk seg før årsmøtet 2022

Vararepresentant Steinar Henriksen og Karl Magne Arvola

Materialforvalter John Erling Varsi

Valgkomite Bengt Stokkvold. Jens Åge Mikkola og Stein-Tore Sivertsen

Revisorer Jan Erik Gjernes og Jostein Nordgård

**Oversikt over antall medlemmer. 31.12.2023 Betalt i 2023**

Hovedmedlem m/tidsskrift 79

Barne-/Ungdomsmedl. 19

Pensj./Uføremedle. 33

Ektefelle/samboer 5

Sidemedlem 20

Familiemedlemmer 23

Æresmedlemmer 2

Sum medlemmer 181 181

**Oversikt over antall medlemmer. 31.12.2024 Betalt i 2024**

Hovedmedlem m/tidsskrift 79

Barne-/Ungdomsmedl. 22

Pensj./Uføremedle. 34

Ektefelle/samboer 5

Sidemedlem 20

Familiemedlemmer 29

Æresmedlemmer 2

Sum medlemmer 191 191

Foreningen har hatt en god økning i medlemsmassen, vi kan også skilte med en høy andel kvinnelige medlemmer, 45 av 191 er kvinner dette utgjør 24% av totalen.

**Styremøter – medlemsmøter – antall behandlede saker**

Det har vært avholdt 2 styremøter og 6 saker er behandlet

**Representasjon/Kurs/ Uttalelser**

 -Foreninga var i 2024 representert på NJFF Finnmarks årsmøte med

 Geir Thrane og Kåre Våga.

* Foreninga har deltatt på møter om kvotesetting av elg
* Det er avholdt flere sporprøver
* Det er avholdt 1 JP-kurs
* Kvinneutvalget har hatt fler interne kurs i forbindelse med skyting
* Det er avholdt 1 medlemsmøte angående elg/elgforvaltning
* Geir Thrane blei valgt på NJFF Finnmark årsmøte til å representere på NJFF Landsmøte 2024.

 **Informasjon til medlemmene via vår hjemmeside /facebook/e-post/sms**

All informasjon til våre medlemmer blir sendt digitalt.

Denne blir delt på vår hjemmeside, Facebook og e-post/sms

Våre medlemmer som ønsker info på e-post/sms **må** gå inn på «MIN SIDE»

og oppdatere SAMTYKKER

Robert Flatli, Geir Thrane er de som styrer vår hjemmeside.

Roberts e-postadresse er: rhflatli@online.no

Geirs e-postadresse er: geirthrane@gmail.com

**Grasrotmidler pr. 31.12.2024**

Grasrotmidlene har også i år gitt oss kjærkommen inntekt.

Ved årsskiftet har Neiden & Omegn JFF 54 spillere som støtter oss med grasrotmidler. Ifølge oversikt pr. 31.12.24 har vi fått inn kroner 53.130,26 siste år. Det er omtrent det samme nivå som i 2022, da fikk vi inn i overkant av 50.000.-

Dette er kjærkomne penger til driften av foreningen, disse pengene gjør oss i stand til å investere i utstyr og aktiviteter.

Dette er midler som vi absolutt ønsker å beholde og gjerne øke noe, så vi oppfordrer våre medlemmer og andre støttespillere til å tilknytte Neiden & Omegn JFF som grasrotmottaker

Vårt organisasjonsnummer er :993 948 497

**Riflebanen / Leirduebanene**

Se rapport fra Hagle og Rifleutvalgene.

**Samarbeid med GSV**

Samarbeidsavtalen som foreningen inngikk med GSV i 2022 gjelder til 21.07 2025.

Vi satser på å fornye denne ila. sommeren

Avtalen bidrar til inntekter og økt aktivitet på skytebanene.

**Revejakta**

Vi har ikke hatt noen utbetalinger for skutt rev i løpet av 2024.

Kun våre egne Barne og ungdomsmedlemmer kan nyttiggjøre seg ordningen. Vi følger NJFF sentralt sin grense for ungdom, opptil 26 år.

Fefo har også ett tiltak for revejakt hvor alle innbyggerne i Finnmark som skyter 2 rev og som rapporterer dette, samt sender inn bilde av disse, vil få gratis jaktkort på hele Fefo grunn i påfølgende sesong.

Foreningen oppfordrer alle til å delta og sende inn om dere skyter rev, dette er meget spennende jakt og godt viltstell.

**Kommunens skadefellingslag**

2024 sendte Sør-Varanger kommune anbudsforespørsel på utleie av riflebanen til skadefellingslaget.

Langfjorddalen Skytterlag var billigst, pris blei vektlagt 100%

**Terminfestet blod- og fersksporprøver.**

Det har blitt gjennomført 8 ettersøksprøver i foreningens regi i 2024, 4 fersk og 4 blod.

**Forpaktede fjellvann**

Vi har forpaktning på 7 fiskevann. Alt det formelle er i orden både når det gjelder telt/hytte og dispensasjoner. Samtidig som vi driver med uttynningsfisket har vi oppsyn med vannene. Vi har et godt samarbeid med FeFo. Forpakningsavtalen har blitt fornyet i 2021, og ny søknad om disp er innvilget.

Se egen rapport fra fiskeutvalget.

**Broen over Gallokelva**

Brua er befart og funnet i orden.

**Annet arbeid**

Kåre Hallonen AS (KHAS) har brøytet veien opp til skytebanen hele vinteren 24/25 vederlagsfritt.
Hjerteligst takk til KHAS

Noen av medlemmene har vært på dugnad og ryddet skog foran riflebanen.

**Jegerprøven**

Foreningen har i 2024 hatt 3 operative jegerprøveinnstruktører. 2 av våre instruktører står som inaktiv i påvente av oppdatering.

Foreningen er godt rustet til å utdanne nye jegere.

Det er avholdt 1 kurs i løpet av året, med ca 20 deltakere. JP gir god inntekt til foreningen.

Det planlegges nytt kurs ila våren/sommer 2025

**Oversikt over våre instruktører 2024**

Hagleskyting og tilpasning av kolber: Geir Thrane.

Fluekasting: Ingen

Ettersøk: Kåre Våga, Jørn Erik Pedersen

Aversjon Ingen.

Jegerprøveinnstruktører: Camilla Sundfær, Jan Erik Gjernes og Jostein Nordgård

Passive JP instruktører: Geir Thrane, Frode Johansen,

Vi i det sittende styret vil takke alle våre medlemmer og samarbeidspartnere for et innholdsrikt men annerledes år.

 Vi håper at alle utvalg, sammen med våre medlemmer og andre vil bidra til at 2025 blir et godt og aktivt jakt, fiske, frilufts og skytter år.

 Det gamle styret takker for seg og ønsker det nye styret lykke til i året som kommer.

For styret i Neiden & Omegn JFF

Geir Thrane

leder

**Årsberetning fra fiskeutvalget 2024**

Fiskeutvalget har i perioden bestått av Karl-Magne Arvola, Stian T. Johnsen,

Roy Steinar Henriksen og Trond-Arild Johnsen.

Vi startet opp med utfisking med ruser den 06. 03 og fisket til den 23.04.-

 til sammen 47 døgn.

Det ble fisket i 3. kaffekjelvann i tillegg til 2.og 3. Skarvolavann med totalt 7 ruser.

Fangstresultatet ble 414 småfisk..

Fangstrapport er som vanlig sendt til Fefo og Sør-Varanger Kommune.

 Oppsyn av alle vann er utført som tidligere.

For fiskeutvalget

Trond-Arild Johnsen

Årsmelding

Kvinneutvalget 2024

Damene på rifle banen har i år hatt 6 skytinger i Neiden, samt at noen i tillegg har deltatt på jaktfeltskyting rundt om i kommunen.

De fleste damene er godkjent som standplassledere og har full kontroll på sine vakter på banen.

I år har vi prøvd oss på litt skyting i forskjellige stillinger ute i terreng og ser at damene trives med nye utfordringer.

 Dette året har gitt mange fine øyeblikk, samtaler og treninger. I alt har vi vært 17 jenter i år og håper alltid på enda flere.

Takk for innsatsen nok en gang!

- Kvinnekontakt Siri Bongo

Årsmelding

Rifleutvalget 2024

Sesongen på riflebanen har gått som normalt.  Vi har hatt skytinger hver uke fra juni til siste slutt i august, med 2 uker opphold i fellesferien og i uke 33 pga ekstrem tørke.

Det har vært bra oppmøte, og ingen uønskede hendelser, det er gledelig! Rifleutvalget har hatt samarbeid med kirkenes skytterlag og langfjorddalen skytterlag og arrangert en jaktfeltcup, her var det bra oppmøte, og håper det nye rifleutvalget gjennomfører dette neste år også da det er veldig god trening til jakta, og gjør at vi møtes på tvers av foreninger.

Anlegget vårt har fungert, men noen hickups har vi hatt pga feil oppsett/nedrig. Oppmuntrer de som er usikker på anlegget om å lese bruksanvisning og/eller be om opplæring.

Som vanlig vil Jeg takke alle som har vært med å bidra med både stort og smått.

Takk for meg!

Leder rifleutvalget

Fredrik kalliainen

****

**Årsrapport for LERDUEBANEN 2024.**

Årets terminfestede stevner iht. oppsatte terminlister innen NJFF/NSF har vært gjennomført med deltagelse av lokale skyttere, i all hovedsak.

Alle resultater for sesongen 2024 er å finne på klubbens hjemmeside samt på www.leirdue.net

**Utdrag fra resultatlistene, mesterskap og større stevner;**

**Neidenmesterskapene i JT og STI 2024**

Jørgen Bjørklund ble mester i Jegertrap.
Frode Johnsen ble mester i STI.

**Neiden Classic 2024**
Vinner ble Klemet Anders Sara fra Kautokeino med Joakim Schistad og
Geir Enok Thrane på de neste plassene.

**NM FITASC i Vadsø**
NOJFF støttet arrangementet med 5 kastemaskiner og Robert var NSF’s offisielle representant. 4 deltagere fra NOJFF som tapetserte den nederste delen av resultatlisten. MEN sjelden my moro hadde vi den helga😊
Jens Kristian Baustad bel beste fra oss med en 38. plass.

**Øvrige stevner i inn-utland,**se www.leirdue.net

Annet

Sporting/leirduesti med 5 standplasser og 10 kastemaskiner har rullet og gått til stor fornøyelse for de få som har benyttet seg av dette tilbudet.

Vår samarbeidspartner, GSV, har benyttet anlegget sporadisk gjennom året for egne opplegg med sine vernepliktige, dog noe redusert bruk.

Aktive leirdueskytterne i Sør-Varanger var fortsatt sidemedlemmer av NOJFF grunnet vår tilhørighet hos NIF og NSF. Det kan se ut som om denne ordningen bortfaller i nær fremtid da vi ikke tilfredsstiller de krav som er satt i forhold til medlemsantall (min. 10 aktive).

Leirduebanen i Neiden opprettholder sin aktivitet også i 2025, se terminlister for NJFF, NSF og et sammendrag av stevner hos leirdue.net

*Robert H Flatli*

Årsmelding for jaktutvalget 2024

Jaktutvalget har bestått av:

Leder: Bjørge Sundfær

Medlem: Geir Thrane

 Jaktutvalget har hatt møter med bestandplan gruppen, Fefo og kommunen i forbindelse med elgjakten 2024. Vi har hatt medlemsmøte om Høring om elgjakt på Finnmarkseiendommen.

 Og som vanlig har vi hatt ett godt samarbeid med de lokale jff, Fefo og kommunen.

 Bjørge Sundfær

Leder jaktutvalget

**SAK 5**

**Regnskap: Revisjonsrapport blir framlagt på årsmøte.**

**SAK 6**

**Medlemskontingent**

Forslag til vedtak: Årsmøtet vedtar å beholde laveste sats for medlemskap, som pr nå er på kr 860 for hovedmedlem.

Innstilling fra styret: **Årsmøte vedtar å beholde laveste sats for medlemskap**

Vedtak:

**7 Innkomne saker**

Geir Thrane

 Kirkenes 25.01.2025

Til

Neiden & Omegn JFF

årsmøte

**Sak til årsmøtet 2025**

**Avvikling av styrehonorar**

Jeg foreslår for Årsmøte i Neiden & Omegn JFF at styrehonoraret som er en fast utbetaling til alle styremedlemmer på kr 500.- blir avviklet

**Dette er en ordning som har minimal økonomisk betydning for det enkelte styremedlem, og denne ordningen slår veldig skjevt ut da en del i styret har mange ganger mer arbeid i foreningen enn andre.**

**Ordningen gir også unødvendig merarbeid for kasserer.**

**Dokumenterte utgifter skal selvsagt dekkes.**

Geir Thrane

Innstilling: **Ingen innstilling fra styret.**

Vedtak:

**Sak 8**

**VALG**

**Valgkomiteens leder presenterer forslag til nytt styre på årsmøte!**